Oficiālais Vēstnesis L 085 , 30/03/1994 Lpp. 0066 - 0070

Speciālizdevums somu valodā: Nodaļa 2 Sējums 14 Lpp. 0009

Speciālizdevums zviedru valodā: Nodaļa 2 Sējums 14 Lpp. 0009



EEZ Apvienotās komitejas Lēmums Nr. 4/94 (1994. gada 8. februāris), ar ko groza EEZ līguma 30. protokolu par sadarbību statistikas jomā EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas pielāgots ar protokolu, ar kuru pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 98. pantu, tā kā, lai nodrošinātu visas vajadzīgās statistiskās informācijas lietojamību, konsekvenci un salīdzināmību, līguma 30. protokolā ir paredzēta EBTA valstu līdzdalība Kopienas darbībās statistikas jomā; tā kā 30. protokola finanšu un administratīvie noteikumi jāatjauno, lai paredzētu kopīgas EEZ Statistikas programmas izveidi; tā kā EEZ Statistikas programmas pamatā jābūt Eiropas Kopienu Pamatprogrammai, kas attiecas uz prioritāriem pasākumiem statistiskās informācijas jomā laikposmā no 1993. līdz 1997. gadam, un tajā jāietver tie programmelementi, kas vajadzīgi visu attiecīgo EEZ ekonomisko, sociālo un vides aspektu aprakstīšanai un novērošanai; tā kā konkrēti pasākumi EEZ Statistikas pamatprogrammā jāveic, īpašu uzmanību pievēršot tam, lai pēc iespējas mazāk liktu respondentiem atbildēt uz statistiskām aptaujām, un pievēršot uzmanību datu savākšanas izmaksām un stingrai statistikas konfidencialitātes principa ievērošanai, IR PIEŅĒMUSI ŠO LĒMUMU. 1. pants Līguma 30. protokolu groza saskaņā ar šā lēmuma 2. līdz 7. pantu. 2. pants Protokola 2. punktu aizstāj ar šo: "2. EBTA valstis no 1994. gada 1. janvāra piedalās prioritāro darbību plāna ieviešanā statistiskās informācijas jomā. Proti, tiek izveidota EEZ Statistikas programma, kas ir pakārtota EK Statistikas programmai, kura izveidota ar 9. punktā minēto Padomes lēmumu. EEZ Statistikas programma ir visu EEZ statistikas pasākumu pamatā. EEZ Statistikas programmas elementi ir uzskaitīti papildinājumā. Katru gadu 1. punktā minētajā konferencē izstrādā vadlīnijas EEZ Statistikas programmas īstenošanai nākamajā gadā. Šīs vadlīnijas izstrādā līdztekus ikgadējām vadlīnijām EK Statistikas programmas īstenošanai saskaņā ar 9. punktā minētā Padomes lēmuma 3. pantu. Konference vajadzības gadījumā iesniedz EEZ Apvienotajai komitejai priekšlikumus par jautājumiem, kas jāpievieno sarakstam papildinājumā vai no tā jāsvītro." . 3. pants Kā jaunu 3. punktu pievieno šo: "3. EBTA valstis pilnvērtīgi piedalās to EK komiteju darbā, kuras palīdz EK Komisijai vadīt vai izvērst 2. punktā minētās darbības, ciktāl uz attiecīgajiem jautājumiem attiecas līgums." . 4. pants Iepriekšējo 3., 4. un 6. punktu apvieno tā, ka tie kļūst par jauna 4. punkta trīs daļām. 5. pants Protokola 5. punktu aizstāj ar šādu tekstu: "5. Sākot no 1994. gada 1. janvāra, EBTA valstis finansiāli atbalsta EEZ Statistikas programmā iekļautās darbības saskaņā ar līguma 82. panta 1.a punktu un attiecīgajām Finanšu regulām. EBTA valstis sedz papildu izmaksas, kas Statistikas birojam radušās, uzglabājot, apstrādājot un izplatot datus no šīm valstīm saskaņā ar līguma noteikumiem. EEZ Apvienotā komiteja periodiski nosaka attiecīgās summas. EBTA valstis finansiāli atbalsta Kopienas pieskaitāmās izmaksas, izņemot tās, kas attiecas uz datu uzglabāšanu, izplatīšanu vai apstrādi saskaņā ar līguma 82. panta 1.b punktu." . 6. pants Kā jaunu 6.,7., 8. un 9. punktu pievieno šo: "6. EBTA valstis iekļauj EEZ Statistikas programmas aptvertajos statistikas pasākumos tāpat kā EK dalībvalstis saskaņā ar līguma noteikumiem. 7. Par konkrētu statistikas pasākumu īstenošanu EBTA valstīs ir atbildīgas šo valstu statistikas iestādes; īstenošanas procedūrās ņem vērā katras EBTA valsts oficiālās statistikas struktūru. Ja īstenošanas pasākumi EK dalībvalstīm saskaņā ar 9. punktā minētā Padomes lēmuma 4.c pantu nozīmē pieejamo datu vai citas informācijas nosūtīšanu, kas Komisijai pieejama par EEZ Statistikas programmas aptvertajām darbībām, tie attiecas arī uz EBTA valstīm saskaņā ar 4. punktu. 8. Pēc EEZ Apvienotās komitejas lūguma visos pasākumos trešajā sadarbības gadā, kā arī EEZ Statistikas programmas aptvertā laikposma beigās 1. punktā minētajā konferencē izskata sasniegtos panākumus. Tajā jo īpaši izvērtē, vai ir sasniegti attiecīgajā laikposmā plānotie mērķi, prioritātes un izpildīti pasākumi, un ziņojumu iesniedz apstiprināšanai EEZ Apvienotajai komitejai. 9. Šis protokols attiecas uz šādu Kopienas tiesību aktu: 393 D 0464: Padomes 1993. gada 22. jūlija Lēmums 93/464/EEK par Pamatprogrammu prioritāriem pasākumiem statistiskās informācijas jomā laikposmā no 1993. līdz 1997. gadam (OV L 219, 28.8.1993., 1. lpp.)." . 7. pants Protokolam pievieno šā pielikuma papildinājumu. 8. pants Šis lēmums stājas spēkā 1994. gada 1. maijā ar noteikumu, ka EEZ Apvienotajai komitejai ir iesniegti visi paziņojumi saskaņā ar līguma 103. panta 1. punktu. 9. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 1994. gada 8. februāris. EEZ Apvienotās komitejas vārdā — priekšsēdētājs N. van der Pas -------------------------------------------------- PIELIKUMS " Papildinājums EEZ statistikas programmas programmelementu saraksts Standartizācija un jaunas elektroniskās datu apstrādes metodes Eiropas statistiskās informācijas sistēmas struktūra Valstu statistikas sistēmas tīkls Vispārēji konspekti Nacionālais kopprodukts Eiropas integrēto tautsaimniecības kontu sistēma (ESA) Pašreizējie metodoloģiskie jautājumi valstu pārskatos Bilanču veidošana Valstu zaļā grāmatvedība Nacionālo kontu kopsumma Ceturkšņa nacionālie konti Valsts pārskati Citu institucionālo nozaru pārskati Pārskati pa jomām — strukturālā datu bāze Izejvielu — produkcijas tabulas Kapitāla daļas Pirktspējas paritātes metodoloģija Kapitālieguldījumu preču cenu pārskati Patēriņa preču indeksu metodoloģija un saskaņošana Patēriņa cenu indeksu izveide Galīgā patēriņa cenu pārskati Monetārās, finanšu un maksājumu bilanču statistikas koordinācija Eiropas valūtas vienības un Eiropas Monetārās sistēmas statistika Valdības finanšu bilances Finanšu pārskati Finanšu bilances Finanšu un monetārie indikatori — īstermiņa indikatori Finanšu un monetārie indikatori — strukturālie indikatori Maksājumu bilances metodoloģija EK/EBTA maksājumu bilances datu savākšanas sistēma Īstermiņa statistika attiecībā uz maksājumu bilanci Statistika par starptautisko kapitāla apriti Statistika par starptautisko tirdzniecību ar pakalpojumiem un norēķinu konta bilances ģeogrāfiskais sadalījums Ekonomiskās aktivitātes nomenklatūra Preču statistiskā klasifikācija pēc saimniecības nozarēm Nomenklatūru serveris Funkcionālās un atvasinātās klasifikācijas Statistikas un pārskatu koordinācija — vispārīgi Statistikas un pārskatu koordinācija — makroekonomika Statistikas un pārskatu koordinācija — mikro/makroekonomika Attiecības ar dalībvalstīm Institucionālie jautājumi un statistikas sistēmas Ārējās tirdzniecības analīze Statistika attiecībā uz EK/EBTA un EEZ preču tirdzniecību ar trešām valstīm: metodoloģija Preču nomenklatūras EEZ iekšējā un ārējā tirdzniecībā Valsts nomenklatūra Ārējās tirdzniecības statistika — veidošana Ārējās tirdzniecības statistika — izplatīšana Statistikas datu slepenība Enerģētikas statistikas metodoloģija Pārskati par enerģijas patēriņu Pārskats par elektrības un siltuma apvienotu ražošanu Struktūra, bilances un izejvielu — produkcijas tabulas Neizsīkstošie enerģijas avoti Enerģijas cenas Īpašas darbības jauno Kopienas politiku atbalstam Izejvielas (bilances un izejvielu atgūšana) Rūpnieciskās statistikas pielāgošana Vienotā tirgus vajadzībām pēc 1992. gada Saikne ar uzņēmējdarbību Rūpnieciskā statistika: metodoloģija Rūpnieciskā statistika: analīze Ikgadējais Eiropas pārskats par uzņēmējdarbību — rūpniecība Rūpniecības īstermiņa indikatori PRODCOM Mazie un vidējie uzņēmumi Speciālās un prioritārās darbības Dzelzs un tērauda statistikas veidošana un izplatīšana Statistika par pētniecību un attīstību un novatorismu Statistiskā pētniecība Statistiskās metodes datu mērīšanai un apstrādei (reģistri, paneļi, konkurētspējas un kohēzijas pasākumi) Pakalpojumi — metodoloģija, uzņēmumu statistikas metodoloģiskā koordinācija Pakalpojumi: veidošana un izplatīšana Pakalpojumu produkti Pakalpojumi — īstermiņa tendences Finanšu pakalpojumi, ietverot apdrošināšanu Biznesa pakalpojumi Sakaru un audiovizuālie pakalpojumi Pakalpojumi personām un iestādēm Valsts sektora uzņēmumi un valdība: valsts sektora mikroekonomiskie aspekti Tirdzniecība Tūrisms: metodoloģija Tūrisms: veidošana un izplatīšana HORECA un tūrisma aģentūras Transports — metodoloģija Transports — veidošana un izplatīšana Preču iekšzemes pārvadājumi Jūras transports Gaisa transports Pasažieru pārvadājumi Transporta uzņēmumu darbība Eiropas statistika par ceļu satiksmes negadījumiem Kopienas darbaspēka apsekojums Darbaspēks, nodarbinātība un bezdarbs Darba laiks un darba apjoms Nodarbinātības statistikas definīcijas un metodes Pašreizējā demogrāfiskā statistika EEZ skaitīšanas programma Migrācija un migranti EEZ demogrāfiskās prognozes Eiropas iedzīvotāju pētniecības forums Sociālā aizsardzība — ESSPROS finanšu plūsma (ieņēmumi un izdevumi) un saņēmēju skaits Sociālā aizsardzība: funkciju analīze Sociālā aizsardzība: mikroekonomiskie pētījumi Nabadzības indikatori Mājsaimniecību panelis Ģimenes budžeta pārskatu saskaņošana Mājsaimniecību ieņēmumi Statistika par dzīves apstākļiem mājsaimniecībās Sociālā un reģionālā datu bāze Sociālās statistikas novērošana Vispārējs budžeta pārskats "Mērķa grupu" un "mērķa situāciju" sociālā situācija Izglītība Arodmācības Izglītības un apmācības statistikas definīcijas un metodes Eiropas statistika par nelaimes gadījumiem darbā Eiropas statistika par nelaimes gadījumiem mājās un atpūtā Datu saskaņošana attiecībā uz arodslimībām Īstermiņa algu indikatori Rūpniecības un pakalpojumu ieņēmumu saskaņotā statistika Pārskats par darbaspēka izmaksām Pārskats par algu struktūru Reģionālie pārskati Sociālā statistika reģionālajā līmenī Lauksaimniecības statistika reģionālajā līmenī Cita reģionālā statistika (transports, enerģija, vide, pētniecība un attīstība, utt. …) NUTS nomenklatūra REGIO datu banka un publikācijas Vietējie dati Kopienas pārskati par lauku saimniecību struktūru EUROFARM Mežsaimniecības statistika Lauku saimniecību Kopienas tipoloģija Ekonomikas pārskati lauksaimniecībā Lauksaimniecības zemes izmantošana Lauksaimniecības zemes izmantošana — labība Augkopības produkti — labības ražošana Augkopības produkti — labības bilances Piena ražošanas un piegādes bilances Ražošana un bilances — zvejniecības produkti Vides statistikas publicēšana Ūdens statistika Statistika par emisiju atmosfērā Atkritumu statistika Ekonomiskās informācijas par vidi savākšana Vides izdevumu statistika rūpniecībā un pakalpojumos Statistika par valsts izdevumiem Mājsaimniecību izdevumu statistika Statistika attiecībā uz vides politikas ekonomiskajiem un finanšu instrumentiem Transports, tūrisms un vide Uzņēmumi un vide, ekorūpniecība Enerģētika un vide Lauksaimniecība, mežsaimniecība un vide Atsevišķu produktu un vielu, kas ir bīstamas videi vai veselībai, plūsma Satvari, pārskati un indikatori Kopienas un EEZ vides oficiālās statistikas attīstība Kosmosa statistika ENVSTAT datu bāze. " --------------------------------------------------